**ATBILDES UZ JAUTĀJUMIEM**

|  |  |  |
| --- | --- | --- |
| **Nr.** | **Pretendentu jautājumi** | **Atbildes** |
| **21.03.2018.** | | |
| 1. | Nolikuma 4.pielikumā ir prasība, ka būvdarbu vadītāju un speciālistu Kvalifikācijas un pieredzes sarakstam ir jāpievieno pozitīvas  pasūtītāju atsauksmes par  būvdarbu vadītāju pieredzi norādītajos objektos. Lūgums precizēt, vai šī prasība attiecas  tikai uz atbildīgo būvdarbu vadītāju, vai arī uz speciālo  darbu vadītājiem. Ja ir domāts, ka atsauksmes ir jāiesniedz arī speciālo darbu vadītājiem, tad lūdzam norādīt kādu vēl dokumentu var  iesniegt šīs prasības izpildīšanai, jo speciālo   darbu vadītājus atsauksmēs parasti neieraksta, un  daudzos gadījumos nav iespējams prasīt pasūtītājus šobrīd pārrakstīt  atsauksmes tos ierakstot (it īpaši par objektiem kas tika būvēti  pirms 4-5 gadiem). | Ludzas novada pašvaldības iepirkumu komisija apstiprina, ka atsauksmes ir jāpievieno par katru speciālo būvdarbu vadītāju. Ja pretendenta rīcībā nav atsauksmju, kurās ir norādīti darbu vadītāji, pretendents ir tiesīgs pievienot atsauksmes par savu pieredzi un pievienot darbu vadītāju saistību rakstu kopijas vai citus dokumentus, kas apliecina ka konkrētajos piegādātāja norādītos objektos darbus ir vadījuši tieši piegādātāja norādītie speciālisti. Ja piegādātājs plāno piesaistīt apakšuzņēmēja speciālistus, tas ir tiesīgs iesniegt atsauksmes par apakšuzņēmēja pieredzi un pievienot darbu vadītāju saistību rakstu kopijas vai citus dokumentus, kas apliecina ka konkrētajos piedāvājumā norādītos objektos darbus ir vadījuši tieši apakšuzņēmēja rīcībā esošie un piegādātāja piedāvājumā norādītie speciālisti. |